CELEX: C2006/086/34
Language: hu
Date: 2006-04-08 00:00:00
Title: C-89/06. sz. ügy: Az Európai Közösségek Bizottsága által a Portugál Köztársaság ellen  2006. február 14-én  benyújtott kereset

8.4.2006   
            
            
               HU
            
            
               Az Európai Unió Hivatalos Lapja
            
            
               C 86/18
            
         Az Európai Közösségek Bizottsága által a Portugál Köztársaság ellen 2006. február 14-én benyújtott kereset
   (C-89/06. sz. ügy)
   (2006/C 86/34)
   Az eljárás nyelve: portugál
   Az Európai Közösségek Bizottsága (képviseli: António Caeiros és Bernhard Schima, meghatalmazotti minőségben, kézbesítési cím: Luxembourg) 2006. február 14-én keresetet nyújtott be az Európai Közösségek Bíróságához a Portugál Köztársaság ellen.
   A felperes keresetében azt kéri, hogy a Bíróság:
   
               —
            
            
               állapítsa meg, hogy a Portugál Köztársaság – mivel nem fogadta el azokat a törvényi, rendeleti és közigazgatási rendelkezéseket, amelyek szükségesek ahhoz, hogy megfeleljen a közlekedési ágazatban a bio-üzemanyagok, illetve más megújuló üzemanyagok használatának előmozdításáról szóló, 2003. május 8-i 2003/30/EK európai parlamenti és tanácsi irányelvnek (1) – nem teljesítette az említett irányelv 7. cikke (1) bekezdése értelmében rá háruló kötelezettségeit.
            
         
               —
            
            
               másodlagosan állapítsa meg, hogy a Portugál Köztársaság – mivel nem értesítette a Bizottságot azonnal a kérdéses rendelkezésekről – nem teljesítette az említett 2003/30/EK irányelv 7. cikke (1) bekezdése értelmében rá háruló kötelezettségeit.
            
         
               —
            
            
               kötelezze a Portugál Köztársaságot a költségek viselésére.
            
         Jogalapok és fontosabb érvek
   A 2003/30/EK irányelv átültetésére rendelkezésre álló határidő 2004. december 31-én lejárt.
   
      (1)  HL L 123., 42. o. (magyar nyelvű különkiadás 13. fejezet, 31. kötet, 42. o.)